**Электрондук мамлекеттик сатып алууларды**

**өткөрүүнүн тартибин бекитүү жөнүндө**

“Мамлекеттик сатып алуулар жөнүндө” Кыргыз Республикасынын Мыйзамынын 2-беренесинин 3-бөлүгүн жана 8-беренесинин 2-бөлүгүнүн 1-пунктчасын ишке ашыруу максатында, 2014-жылдын 15-сентябрындагы № 530 “Кыргыз Республикасынын Өкмөтүнүн айрым ченем жаратуу ыйгарым укуктарын мамлекеттик органдарга жана жергиликтүү өз алдынча башкаруунун аткаруучу органдарына өткөрүп берүү жөнүндө” токтомун жетекчиликке алуу менен,

**БУЙРУК КЫЛАМ:**

1. Электрондук мамлекеттик сатып алууларды өткөрүүнүн тартиби тиркемеге ылайык бекитилсин.
2. Төмөнкүлөр күчүн жоготту деп табылсын:

1) Кыргыз Республикасынын Финансы министрлигинин 2015-жылдын 14-октябрындагы №175-Б “Мамлекеттик сатып алуулар чөйрөсүндөгү ченемдик укуктук ченемдик актыларды бекитүү жөнүндө” буйругу;

2) Кыргыз Республикасынын Финансы министрлигинин 2017-жылдын 22-августундагы №112-Б “Бааны төмөндөтүү усулу аркылуу конкурсту жүргүзүү тартибин бекитүү жөнүндөгү” буйругу;

3) Кыргыз Республикасынын Финансы министрлигинин 2017-жылдын 11-октябрындагы № 140-Б “Мамлекеттик сатып алууларды өткөрүүнүн жүрүшүндө сатып алуучу уюмдардын аракетине даттанууларды кароо жана ишенимсиз ак ниет эмес берүүчүлөрдүн (подрядчылардын) маалымат базасына киргизүү боюнча көз карандысыз ведомстволор аралык комиссиянын ишинин тартиби жөнүндө жобосун бекитүү тууралуу” буйругу;

4) Кыргыз Республикасынын Финансы министрлигинин 2017-жылдын 11-октябрындагы “Даттанууларды жана нааразылыктарды кароо, ошондой эле ишенимсиз жана ак ниет эмес берүүчүлөрдүн (подрядчылардын) дайындар базасына киргизүү боюнча көз карандысыз ведомстволор аралык комиссиянын ишинин тартиби жөнүндө Жобону бекитүү тууралуу” № 140-Б буйругуна өзгөртүүлөрдү киргизүү жөнүндө 2018-жылдын 6-февралындагы № 19-Б буйругу;

5) Даттанууларды жана нааразылыктарды кароо боюнча көз карандысыз ведомстволор аралык комиссиясын түзүү жөнүндө 2018-жылдын 28-майындагы № 2-ДП буйругу;

6) “Даттанууларды жана нааразылыктарды кароо боюнча көз карандысыз ведомстволор аралык комиссиясын түзүү жөнүндө” Кыргыз Республикасынын Финансы министрлигинин 2018-жылдын 28-майындагы № 2-ДП буйругуна өзгөртүү киргизүү жөнүндө” 2019-жылдын 14-январы № 3 буйругу;

7) “Даттанууларды жана нааразылыктарды кароо, ошондой эле ишенимсиз жана ак ниет эмес берүүчүлөрдүн (подрядчылардын) дайындар базасына киргизүү боюнча көз карандысыз ведомстволор аралык комиссиянын ишинин тартиби жөнүндө жобосун бекитүү тууралуу” Кыргыз Республикасынын Финансы министирлигинин 2017-жылдын 11-октябрындагы № 140-Б буйругуна өзгөртүү киргизүү жөнүндө 2020-жылдын 30-марты № 42-Б;

8) Кыргыз Республикасынын Финансы министрлигинин 2019-жылдын 31-декабрындагы № 150-Б “Мамлекеттик сатып алуулар чөйрөсүндөгү ченемдик укуктук ченемдик актыларды бекитүү жөнүндө” буйругу;

9) Кыргыз Республикасынын Финансы министрлигинин 2020-жылдын 2-октябрындагы № 99-Б “Мамлекеттик сатып алуулар веб-порталынын товарлардын, жумуштардын жана кызмат көрсөтүүлөрдүн электрондук каталогун администрациялоо боюнча нускаманы (колдонмосун) бекитүү тууралуу” буйругу;

10) Кыргыз Республикасынын Финансы министрлигинин 2021-жылдын 2-февралындагы № 1-ДП “Ички берүүчүлөргө жана подрядчыларга жеңилдиктерди колдонуу боюнча методикалык нускаманы бекитүү жөнүндө” буйругу.

3. Укуктук камсыздоо башкармалыгы төмөнкү иштерди аткарсын:

1) катталган күндөн тартып үч жумушчу күндүн ичинде бул буйрукту мамлекеттик жана расмий тилдерде «Эркин-Тоо» гезитине, Кыргыз Республикасынын Министрлер Кабинетинин расмий сайтына жана Кыргыз Республикасынын Финансы министрлигинин расмий сайтына жарыялансын;

2) расмий жарыяланган күндөн тартып үч жумушчу күндүн ичинде ушул буйрукту Кыргыз Республикасынын Юстиция министрлигине Кыргыз Республикасынын Ченемдик укуктук актыларынын мамлекеттик реестрине киргизүү үчүн жөнөтсүн;

3) күчүнө кирген күндөн тартып үч жумушчу күндүн ичинде буйруктун көчүрмөсүн Кыргыз Республикасынын Президентинин Администрациясына жөнөтүлсүн.

4. Мамлекеттик сатып алуулар департаменти ушул буйрукка ылайык товарларды, жумуштарды, кызмат көрсөтүүлөрдү жана консультациялык кызмат көрсөтүүлөрдү мамлекеттик сатып алуулар боюнча сатып алуучу уюмдардын ишин координациялоону жана жөнгө салууну камсыз кылсын.

5. Бул буйрук расмий жарыяланган күндөн тартып күчүнө кирет.

­­­­­­­­­­­­­­­­­­­­­­­­­­­­­­­­­­­­­­­­­­­­­­­